cyanic-selkie/wikianc huggingface dataset:
Global Positioning System
Nøyaktighet
Nøyaktigheten for en vanlig mottaker under meget gode forhold kan være på ca. 7 meter (uten korreksjons­signaler). Korreksjons­signaler fra landbaserte GPS-stasjoner kan forbedre nøyaktigheten ytterligere til noen centimeter, men dette krever spesialutstyr. GPS blir med denne nøyaktigheten brukt til blant annet veibygging, tomteoppmåling og brøyting av vei. Før 2. mai 2000 var det sivile posisjons­signalet av militære hensyn satt til en nedre nøyaktighets­grense på ca. 100 meter, men etter denne datoen har alle tilgang til et mer presist signal.
I Europa ble det satellittbaserte korreksjonssystemet EGNOS erklært operativt 1. oktober 2009. Flere år før dette var mange mottakere klare for å motta slike signaler. For de mottakerne som kan behandle disse korreksjons­signalene, forbedres nøyaktigheten til rundt 2 meter.
Militær bruk
Det var det amerikanske forsvaret som begynte å bruke NAVSTAR GPS, blant annet til styring av missiler (eksempelvis Tomahawk-missiler) og bomber (JDAM). Det brukes også til navigerings­systemer ombord i fly, båter og liknende.
Privat bruk
GPS er i dag i utstrakt sivil bruk, i biler, fly, båter, ubåter, bobiler og for turgåere. De ledende produsentene av GPS-mottakere for privat bruk er: Garmin, Magellan, Mio og TomTom.
En kvinne eller to
En kvinne eller to (fransk originaltittel: Une Femme ou Deux) er en fransk romantisk komedie fra 1985, regissert av Daniel Vigne, som også har skrevet manuset med Elizabeth Rappeneau. På rollelister står blant andre Gérard Depardieu, Sigourney Weaver, Ruth Westheimer, Michel Aumont, Zabou Breitman, Jean-Pierre Bisson og Yann Babilée. Filmen fikk veldig dårlige kritikker, og den anerkjente filmentusiasten Roger Ebert ga den kun en halv stjerne.
Handling
Gérard Depardieu gjør et enestående arkeologisk funn av en to millioner år gammel fransk kvinne som han kaller Laura. Men Gérard blir oppsøkt og narret av en amerikansk reklame-aktør (spilt av Sigourney Weaver) som utgir seg for å være en veldedig organisasjonsleder for å bruke det arkeologiske funnet til sin egen parfyme-reklame.
Men senere dukker den virkelige sjefen for veldedighetsorganisasjonen (spilt av Ruth Westheimer) opp, og situasjonen utvikler seg derfra.
Nedre Foss
Nedre Foss er et fossefall og var en gård på Grünerløkka i Oslo, med kvern for maling av korn før 1200 og kontinuerlig mølledrift til 1985.
Hovedbygningen ble restaurert og åpnet som restaurant i 2015. 30. desember samme år ble deler av gården totalskadet i en brann. I november 2017 gjenåpnet restauranten Nedre Foss gård.
Beliggenhet
Det gjenværende området Nedre Foss avgrenses i dag av Akerselva i vest, Grüners gate og Kuba i nord, Grünerhagen i øst og Nordre gate og Grünerbrua i syd. I 2011 ble det bygget en gangbru over elven fra Nedre Foss til Vulkan (Anne Holsens bru).
Gårdens og mølledriftens historie
Det finnes opplysning om Foss som kvernsted underlagt Hovedøya kloster i skriftlige kilder tilbake til 1220. Gårdens område gikk fra Akerselva til dagens Toftes gate og Sannergata.
Gården lå godt plassert for næringsdrift, siden den eneste broen over Akerselva inntil Nybrua kom i 1625, lå her. Broen er siden 1672 kalt Grünerbrua. Det ble krevet inn avgift for passering av broen helt til 1865. Opp til Nedre Foss kom også lasteprammene, siden det bare er en meter høydeforskjell herfra til Akerselvas utløp.
I 1217 sto et slag ved gården, da ribbungelederen Gudolv og alle hans 70 menn ble angrepet og drept av hæren til Håkon Håkonsson og Skule Jarl.
Kongen overtok gården ved reformasjonen i 1537, og påla tidlig på 1600-tallet bøndene å hogge tømmer og kjøre det til oppgangssagen som da var kommet ved Nedre Foss. Gården kaltes «Kongens Mølle» så lenge det var krongods. I 1723 hadde Nedre Foss to møller og åtte kverner.
Laksen gikk opp til Nedre Foss. Fisket, som grunneierne hadde enerett til, ga inntekter.
Øvre Foss gård, med hovedbygning litt syd for dagens Sannerbrua, ble fradelt i 1668.
Fredrik Grüner kjøpte gården i 1671 og familien, som har gitt navn til Grünerløkka, eide Nedre Foss mølle 1672-1758 og 1803-1911. Grüner-slektens stamfar, Boye Fredriksøn, hadde i 1614 fått forpaktning på Nedre Foss, som da dekket 550 dekar. På slutten av 1700-tallet anla familien en storslått hage i renessansestil i hellingen øst for hovedbygningen, det som er parken Grünerhagen i dag.
I 1801 var jordbruket ved gården stort sett nedlagt. Planer om oppmudring av elva og etablering av havn ved Nedre Foss ble diskutert i 1840- og 50-årene, men strandet. I 1850-årene stykket Grüner ut 53 tomter på 30 mål syd for gården, og den trehusbebyggelsen som blir kalt «New York» grodde opp. Senere la leiegårdene lenger oppover Grünerløkka beslag på det meste av gårdens areal, etter at Thorvald Meyer hadde kjøpt grunn fra Grüner i 1870-årene. Edvard Munch laget «Fra Nedre Foss 1880» og «Kongens Mølle efter Flom» da han bodde i Fossveien.
I 1927 kjøpte Bjølsen Valsemølle Nedre Foss mølle, og drev den til møllehuset ble revet i 1986. Siloen ble brukt som kornsilo til 2000, da Studentsamskipnaden i Oslo kjøpte den og bygget den om til 226 studentboliger i 16 etasjer.
Et reguleringsforslag fra Nora Eiendom om utbygging av arealene som var igjen på Nedre Foss ble avvist etter sterke protester i 1986.
Ranheim Fotball
Ranheim IL fotball Topp (RIL) (stiftet 17. februar 1901), bedre kjent som Ranheim Fotball, er en norsk fotballklubb fra bydelen Ranheim i bykommunen Trondheim i Trøndelag, og fra 4. februar 2010 et eget idrettslag under allianseidrettslaget Ranheim Idrettslag. Ranheim har tidligere spilt i Norgesserien og Hovedserien. I 2009 vant Ranheim 2. divisjon avdeling 4 og rykket opp til 1. divisjon fra 2010-sesongen. Ranheim vant kvalifiseringen til Eliteserien 2017, og endte i Eliteserien 2018 på en 7.-plass.
Historie
Hovedlaget Ranheim Idrettslag ble stiftet 17. februar 1901. Fotballavdelinga ble stiftet i 1919.
Ranheim spilte i Norgesserien sesongene 1937/38, 1938/39, 1939/40 og 1947/48, og i Hovedserien sesongene 1949/50, 1952/53, 1954/55 og 1955/56. I 1953 spilte Ranheim semifinale i cupen.
Fra 1964 til 1996 spilte Ranheim i lavere divisjoner. Ranheim rykket opp igjen til 2. divisjon for 1997-sesongen, og siden 2005 har de ikke spilt på et lavere nivå enn dette.
Opprykk til 1. divisjon ble en konkret målsetning etter kort tid i 2. divisjon. I 2006 kom Rosenborg på banen og ønsket seg en trøndersk samarbeidsklubb som kunne få til nettopp dette. Ranheim fikk imidlertid konkurranse fra tre andre andredivisjonslag: Kolstad, Byåsen og Strindheim. Etter flere måneders utredning ble det klart at Ranheim var klubben Rosenborg valgte å satse på. I 2009 vant Ranheim sin avdeling i 2. divisjon, og ble til slutt et 1. divisjonslag fra og med 2010-sesongen.
Tidlig i 2010 ble det bestemt at hovedlaget Ranheim Idrettslag, skulle bli et allianseidrettslag med fotballavdelingen som et eget underordnet idrettslag med selvstendig økonomisk og juridisk styring. Stiftelsen av det nye idrettslaget for fotball, Ranheim IL fotball Topp, inntraff 4. februar 2010.
Ranheim debuterte i 1. divisjon ved å møte Sogndal på Fosshaugane Campus 5. april 2010, en kamp som endte med 2–1-seier til vertene. De seks første hjemmekampene ble spilt i Abrahallen under bygging av nytt stadion. Ranheim lå lenge an til direkte opprykk til Tippeligaen, men endte til slutt på 5.-plass, noe som ga mulighet for kvalifisering til Tippeligaen. Denne endte for Ranheims del med 1–2-tap mot Hønefoss etter ekstraomganger, som siden møtte Fredrikstad for å avgjøre hvem som fikk den siste plassen i Tippeligaen.
Hovedtrener sesongen 2010 var Per Joar Hansen, assistert av blant andre Otto Ulseth og Christer Basma. Hansen valgte sammen med Ulseth å avslutte samarbeidet med Ranheim grunnet andre jobbtilbud, og ble Norges U-21-landslagstrener. Aasmund Bjørkan overtok siden som trener for Ranheim. Senere har Trond Nordsteien og Ola By Rise vært hovedtrener for laget. Til sesongen 2016 overtok tidligere assistenttrener Svein Maalen hovedansvaret.
Den 2. desember 2017 rykket Ranheim opp til Eliteserien etter å ha vunnet kvalifiseringen. Dette er første gang klubben har vært på øverste nivå i norsk fotball siden 1956. De vant åpningskampen sin i Eliteserien 2018 4-1 hjemme mot Stabæk, og lå på 3. plass etter halvspilt serie. Ved sesongslutt endte de på en imponerende 7. plass.
I 2019 tok Ranheim seg til klubbens andre semifinale i cupen gjennom tidene. I serien ble den andre sesongen på øverste nivå vanskeligere for Ranheim, etter salg av flere nøkkelspillere. Laget endte på sisteplass og nedrykk til 1. divisjon til 2020-sesongen.
I 1. divisjon 2020 endte de på fjerdeplass, og spilte kvalifisering for Eliteserien 2021. I kvalifiseringsrunden slo de Åsane, og spilte finale mot Sogndal, der de tapte 3-1. I juni 2021 valgte Ranheim og Svein Maalen å avslutte samarbeidet etter svake resultater i 2021-sesongen, og i juli overtok Hugo Pereira som hovedtrener.
Foran 2023-sesongen tok Kåre Ingebrigtsen over som hovedtrener.
Klubbfilosofi
Ranheim som idrettslag har i lang tid vært sentral i trøndersk og norsk idrettshistorie. Det er imidlertid fotballavdelingen som er den største grenen i idrettslaget.
Et viktig holdepunkt for Ranheim er at spillerne skal ha sterk lokal tilknytning. Det siktes mot en trøndersk Athletic Bilbao-profil, der størsteparten av spillerstallen skal bestå av trøndere. For Ranheim innebærer det å være klubb nummer to i Trondheim og Trøndelag at de beste trønderske spillerne under Rosenborgs nivå – eller eventuelt Rosenborg-spillere som trenger en passende arena for utvikling – samler seg i klubben, slik at Ranheims nivå blir merkbart bedre enn rivaliserende lag på samme eller lavere nivå i fotballhierarkiets divisjoner.
Organisasjon
I tillegg til at Ranheim Fotball er en del av alliansen til Ranheim Idrettslag, er det også innad i klubben ulike avdelinger for fotballaktivitet. Det er tre hovedskiller; toppfotball, breddefotball og miljøfotball, der toppfotballen er representert ved herrelaget og eliten blant juniorene, breddefotballen ved kvinnelaget og diverse aldersbestemte lag bak elitelaget i juniorklassen og miljøfotballen ved lag for funksjonshemmede, veteraner og øvrige.
Stadion
Hjemmebanen til Ranheim heter Extra Arena, tidligere kjent som Ranheim Stadion. Stadionet har en kapasitet på 3 000, derav 1 500 av disse er under tak.
Den offisielle rekorden er på rundt 7 500, fra da Ranheim spilte en avgjørende kamp for å vinne førstedivisjon i Trøndelag 30. mai 1949 mot Kvik Trondheim.
Banen har dog gjennomgått diverse modifikasjoner siden den gang, blant annet innføring av gressbane i 1939 og gjenoppbygging av stadionet etter andre verdenskrig. I anledning opprykket til 1. divisjon ble stadionet på nytt videreutviklet. De seks første hjemmekampene til Ranheim i Adeccoligaen ble spilt i Abrahallen.
Support
Klubbens supporterklubb, Forza Ranheim, begynte å formes allerede i juni 1999, da Ranheim møtte Rosenborg i cupen og en gjeng Ranheim-supportere samlet seg for å vinne kampen utenfor banen mot Kjernen, Rosenborgs supporterklubb. I årene som fulgte skjedde det ikke stort mer, men i 2003 livnet supporterne til igjen, og 17. juni 2004 ble Forza Ranheim offisielt stiftet som Ranheims supporterklubb.
Forza Ranheims supportersang har vekket oppsikt hos mange, men Terje Walthers «Adecco-KOKOKO!» anses likevel som litt bedre enn den forrige supportersangen, «Ra-Ra-Ra-Ranheim», som Aleksander Schau i FK Fotball på NRK P3 har kåret til tidenes dårligste supportersang.
Spillerstall
Oppdatert 19. august 2023.
Støtteapparat
• Kåre Ingebrigtsen (Hovedtrener)
•  Tarjei Smågesjø (Analyse og scouting)
•  Pedro Espinha (Keepertrener)
•  Fredrik Eriksen (Teamleder)
•  Roar Aune (Materialforvalter)
•  Sigbjørn Hoff (Materialforvalter)
•  Leif Husvik (Materialforvalter)
•  Rudi Lassesen (Hovedtrener, rekruttlag)
•  Eskil Husby (Medtrener, rekruttlag)
•  Bjarte Guttormsen (Spillerutvikler, rekruttlag)
•  Kristoffer Govasmark (Spillerutvikler, rekruttlag)
•  Vegard Mandal Johansen (Mental trener, rekruttlag)
•  Ole Petter Norvang (Fysioterapeut, rekruttlag)
•  Marie Krokstad Olsen (Fysioterapeut, rekruttlag)
•  Christoffer Hansen (Sportslig-administrativ leder, rekruttlag)
Annet
Vinterserien: 2006, 2007 og 2008
Gjærnæring
Vingjær er levende mikroorganismer som brukes for å fremstille vin, ev. fruktvin av bær og frukt. Slik gjær trenger en lang rekke næringsstoffer for å leve, formere seg og arbeide. Til forskjell fra druer vil annen frukt eller bær ofte mangle næringsstoffer som vingjæren trenger. I frukt finner man ofte for lite sukker til å oppnå ønsket vinkvalitet, man tilsetter da sukker, men dette regnes vanligvis ikke som gjærnæring. Ølgjær er nær beslektet med vingjær og har mange av de samme behovene.
Gjærnæring er betegnelsen på øvrige stoffer man kan tilsette frukt- eller bærmassen for å få til en god gjæringsprosess og et godt resultat. Det viktigste innholdet i gjærnæring er nitrogen, fosfat og kalium. Dette er faktisk de samme stoffene man finner i fullgjødsel for planter. (Produkter beregnet på planter kan imidlertid inneholde metaller og andre stoffer som er giftige for folk og dyr. Man bør altså ikke bruke slike i vin e.a. som skal fortæres av mennesker.) Kommersielle gjærnæringsprodukter kan også inneholde andre mineraler, vitaminer, steroler o.a.
Nitrogen trengs for at gjærcellene skal kunne formere seg. Nitrogen kan tilføres i form av ammoniakk eller ammoniumsalter, eventuelt aminosyrer og peptider. I praksis vil man oftest tilsette ammoniumsaltet diammoniumfosfat ((NH4)2HPO4). Aminosyrene arginin og glutamin blir også brukt.
De viktigste mineralene er fosfor og kalium. Fosfor gis vanligvis i form av fosfat, gjerne det nevnte, diammonium-fosfat. Kalium (må ikke forveksles med kalsium) kan gis som dikalium-fosfat, dikalium-sulfat, kalium-nitrat e.l. Gjæren trenger også små mengder natrium, magnesium, sink, mangan, kalsium, sulfat. Mange bær- og fruktmasser inneholder for lite sink og magnesium, som derfor finnes i flere gjærnæringsprodukter.
Aktuelle vitaminer er biotin, tiamin, pantotensyre, folat, niacin, pyridoksin og riboflavin. Alle disse hører til gruppen B-vitaminer. Noen gjærnæringsprodukter inneholder også sitronsyre, tannin, steroler, inositol.
Om det er for lite av noen av de nødvendige stoffene, vil bær - eller fruktmassen ikke gjære eller ikke gjære fullstendig. Eventuelt kan andre mikroorganismer blomstre opp og gi dårlig lukt og smak på produktet. Man tilsetter gjerne gjærnæring i flere omganger før og under gjæringsprosessen. Bemerk at for store mengder gjærnæring også kan føre til usmak på vinen og gjøre den mer mottagelig for skadelige mikroorganismer.
Verdenscupen i skiskyting 2021/22
Verdenscupen i skiskyting 2021/22 ble organisert av Det internasjonale skiskytterforbundet (IBU). Sesongen startet i Östersund 27. november 2021, og ble avsluttet i Holmenkollen 20. mars 2022.
Thomas Audley, 1. baron Audley av Walden
'''Thomas Audley, 1. baron Audley of Walden''' (født ca. 1488, død 30. april 1544) var rikskansler i England.
Bakgrunn og virke
Han ble født i Earls Colne, av foreldre som ikke er kjent for ettertiden. Det antas at han studerte ved Buckingham College i Cambridge. Han studerte jus og gikk inn i Middle Temple. Audley var en periode byskriver i Colchester, og han var i fredskommisjonen for Essex i 1521.
I 1531 ble han serjeant-at-law og king’s serjeant, hvilket vil si at han deretter tilhørte den høyest rangerte gruppen blant engelske jurister. Han etterfulgte Thomas More som vokter av det store riksseglet og rikskansler, embeter han ble utnevnt til den 26. januar 1533.
Audley støttet Henrik VIIIs skilsmisse fra Katarina av Aragón og hans nye ekteskap med Anne Boleyn. Han presiderte under rettssaken mot Fisher og More i 1535, hvor hans oppførsel og hans åpenbare intensjon om å sikre en fellende dom har blitt kritisert av enkelte. Året etter tok han del i rettssaken mot Anne Boleyn og hennes påståtte elskere. Audley var til stede under henrettelsen i Tower of London, og han anbefalte en ny tronfølgelov for parlamentet slik at Jane Seymours barn med kongen ville bli arveberettiget mens Annes datter Elizabeth ble erklært uektefødt.
I 1537 dømte han opprørere fra Lincolnshire og Yorkshire til døden for høyforræderi. Den 29. november 1538 ble han utnevnt til baron Audley av Walden, og kort tid etter var han Lord Steward under rettssakene mot Henry Pole, 1. baron Montagu og Henry Courtenay, 1. marki av Exeter. I 1539 ble han kongens redskap ved innføringen av religiøs enhet og bidro til å få vedtatt Six Articles Act, til tross for at han personlig ønsket en protestantisk reformasjon.
24. april 1540 ble han slått til ridder av Hosebåndsordenen. Han besørget senere oppløsningen av kongens ekteskap med Anna av Kleve. I 1542 forsvarte han Underhusets privilegier, tilsynelatende mer ut fra servilitet overfor domstolene som ønsket subsidier fra parlamentet enn ut fra prinsipper.
I forbindelse med oppløsningen av Englands klostre fikk han flere eiendommer, blant annet Christ Church i London og abbediet i Walden Essex. Hans barnebarn Thomas Howard, 1. jarl av Suffolk bygde Audley End der.
Audley var først gift med Christina, datter av Thomas Barnardiston og senere med Elizabeth, datter av Thomas Grey, 2. marki av Dorset. Han fikk to barn med sin andre kone, begge døtre.
Logistikk
Logistikk er kunnskapen om å planlegge, administrere og organisere vare- og informasjonsstrøm i næringslivet eller militæret. Det handler om å oppnå høyest mulig effektivitet gjennom god service og lave omkostninger. Den som arbeider med logistikk kalles logistiker. Begrepet logistikk har etter hvert glidd inn i dagligtalen for også å planlegge og organisere private aktiviteter.
Etymologi
Logistikk som begrep, i betydningen «kunsten å flytte, innkvartere og forsyne tropper» er dokumentert i 1879. Begrepet er avledet fra fransk (l'art) logistique, fra mellomfransk logis, «losji», «innkvartering», fra gammelfransk logeiz, «kampering», «leir», «vern» for en hær, igjen avledet fra loge, «hus», «losji»; + endelsen -istique. En annen betydning, som formal logikk, er avledet fra middelalderlatin logisticus, igjen avledet fra greske logistikos i betydningen «ikledd med fornuft» via logikos (se logikk). Den beslektede betydningen i form av symbolsk logikk er fra slutten av 1500-tallet. En nyere forståelse av begrepets opphav sporer det til det greske λόγος i betydningen «fornuft» eller «tale»; λογιστικός i betydningen «regnskapsfører» eller «ansvarlig for telling».
Militær logistikk
I dagens samfunn er logistikk blitt et område som de fleste produserende og transporterende selskap og firmaer tar hensyn til ettersom logistikk utgjør en stor del av virksomhetens lønnsomhet.
Transportlogistikk
Transportlogistikk er i sin enkelhet forflytning og overvåkning av fysisk gods fra et punkt A til et punkt B. De fire vanligste måtene å transportere gods på er tungtransport med lastebil, jernbane, skip og fly. Rørledning (for å frakte olje, gass eller vann) blir etter hvert referert til som den femte transportenheten.
Produksjonslogistikk
Produksjonslogistikk handler om å forbedre produksjonsstrømmen gjennom å oppnå størst mulig effektivitet og kapasitet ved blant annet å styre og minske gjennomløpstid (tiden fra idé til ferdig produkt) og leveringstid. Ofte inngår det en rekke strategier for å oppnå best mulig effektivitet, noe som gjerne involverer flere enn ett foretak.
Tredjepartslogistikk
Tredjepartslogistikk (TPL eller 3PL) henviser til når en tredje part påtar seg å utføre hele eller deler av de logistikktjenestene som trengs for sikre materiellstrømmen mellom et foretak og dets kunder. Vanligvis utfører tredjeparten transporten til kundene eller svarer for fysisk lagerholdning og administrasjon. Både små og store selskaper legger ut sin logistikk for å oppnå større fleksibilitet, kostnadseffektivitet og større fokus på sin kjernevirksomhet.
Fjerdepartslogistikk
Når en fjerde part går inn og styrer den logistiske strategien for en hel forsyningskjede er det også for å oppnå maksimal effektivitet. Det er i mange tilfeller vanskelig å ha kontroll på en hel forsyningskjede ettersom det enkelte foretaket eller selskapet ikke får nødvendig informasjon om tilvirkningen og logistikken.
Juridisk logistikk
Den juridiske tilknytningen til logistikk handler om transport, men også lagerhåndtering kan berøre juridiske spørsmål. Det angår ulike lovverk for transport, internasjonale så vel som nasjonale, samt avtalelover og kjøpslover.
Den moderne logistikkens utvikling
Oppfatningen av logistikk har utviklet seg stort det siste århundret. Fra å være et relativt smalt emne har det utviklet seg til å bli et stort og komplekst teoriemne. Logistikkutviklingen kan deles inn i fire ulike faser siden 1960-tallet og framover:
Spedisjon
Spedisjon betyr å sende, og det er særlig innenfor logistikk og sjøtransport at spedisjon benyttes. Spedisjon kan defineres som en formidlingsvirksomhet som består i å ekspedere og motta gods for andre. En speditør håndterer hele transporten for en fraktkunde. Til speditørens oppgaver hører tradisjonelt å finne det beste transportmiddelet på kundens regning. Speditøren kan også selv håndtere hele transporten eller i noen tilfeller ha transportansvaret selv om han ikke utfører transporten selv. Speditøren kan også håndtere lagring av varer. Som en del av transportlogistikken er speditørens ansvar å ta imot en vare, fortolle den og håndtere alle nødvendige dokumenter som er nødvendige for import og eksport.
Logistikkutdannelse
I dag undervises det i logistikk både på videregående skole, fagskoler og høyskoler.
På videregående skole-nivå kan man utdanne seg til logistikkoperatør (lagerarbeider) og jobber da med transport av varer. Dette innebærer blant annet sikring av last, planlegging, lagring, produksjon og klargjøring for forsendelse av gods.
Høgskolen i Molde, vitenskapelig høgskole i logistikk er nasjonalt knutepunkt for forskning og utdanning innenfor logistikk, Supply Chain Management og transportøkonomi. Høyskolen er Norges eneste utdanningsinstitusjon som tildeler doktorgrad i logistikk. Handelshøyskolen BI har et eget institutt for strategi og logistikk. Det er flere andre høyskoler som tilbyr årsstudium og bachelor knyttet til logistikk.
Kühne Logistics University i Hamburg (Tyskland) er verdens eneste universitet med hovedfokus på forskning og undervisning i Supply Chain Management og logistikk.
Jay B. Barney
Jay B. Barney er en amerikansk professor som underviser i organisasjonsstrategi til master- og doktorgradsstudenter ved Ohio State University. Hans forskning fokuserer på forholdet mellom bedrifters ferdigheter og evner, og varige konkurransefortrinn.
Barney har publisert over 85 artikler i vitenskapelige tidsskrifter, blant annet i Academy of Management Review, Strategic Management Journal, Management Science og the Journal of Management. Han har særlig forsket på fagfeltene entreprenørskap, strategisk ledelse, agentteori og organisatoriske endringer. Han er æresdoktor av Universitetet i Lund i Sverige.
Reza Chahkhandagh
Han representerte Iran under Sommer-OL 2004 i Athen, der han ble utslått i omspillet.
Sylvi Barman-Jenssen
Sylvi Anita Barman-Jenssen (født 1960) er utdannet lærer fra Bodø lærerhøgskole og har studert to avdelinger spesialpedagogikk fra Tromsø lærerhøgskole og Spesiallærerhøgskolen i Oslo. Hun har hovedfag i Rural Education and Development fra James Cook University i Australia. Hun har jobbet som kultur- og oppvekstsjef Storfjord kommune og fra juni 1998 til mars 2000 rådkvinne. Fra 2000 jobbet hun i et toårig prosjekt i KS. Senere var hun bedriftsrådgiver i KPMG og administrerende direktør av reklamebyrået Reibo i Tromsø. Fra 1.1.2010 ble hun utnevnt til første direktør for Nasjonalt senter for IKT i utdanningen. Hun trakk seg fra stillingen med virkning fra 1. juni 2011 og Riksrevisjonen offentliggjorde senere «vesentlige merknader til regnskapet».
Liste over stortingsrepresentanter for Aust-Agder
Liste over stortingsrepresentanter for valgkretsen Aust-Agder fylke. Før 1954 var byene i fylket en del av valgkretsen Kjøpstedene i Aust-Agder og Telemark. Listen omfatter derfor kun representanter fra og med stortingperioden som begynte i 1954.
Hareid kirke
Hareid kirke (Hareid kyrkje) er en langkirke fra 1877 i Hareid kommune, Møre og Romsdal fylke.
Byggverket er i tre og har 380 plasser. Kirken ble, som for Vartdal kirke, ført opp etter tegningene som var laget for Ørsta kirke. Tegningene var laget av Heinrich Ernst Schirmer og Wilhelm von Hanno. Det ble gjort en del lokale tilpasninger. Ifølge Haddal er kirken bygget etter en standardtegning for bygdekirker utført av Christie. Lignende bygg står i Vartdal og Ørsta. Knut L. Stokkeland var byggmester. Altertavlen er fra 1660 og er laget av skotten Andrew Smith. Den sto opprinnelig i Hospitalkirken i Stavanger og ble solgt på auksjon i 1815.
Hareid kirke er sognekirke i Hareid sogn, Søre Sunnmøre prosti i Møre bispedømme. Den er den eneste kirken i Den norske kirken i Hareid kommune.
Stavkirken
Det har vært kirke på Hareid siden middelalderen. Den første kjente kirken er nevnt i Aslakbolts jordbok 1432 og Trondhjems reformats 1589. Den ble kalt Hadareids kirkja i Hadareids sokn. Det var en stavkirke i «halv» korsform ved at den hadde tverrarm bare til ene siden. Tverrarmen var trolig oppført samtidig med kirken. Kirken var 32 alen lang, 13 alen bred, koret 9x11 alen, tverrarmen var 10 alen lang og 12 alen bred. Hans Strøm omtalte den i 1762 som en temmelig stor stavkirke. Omkring 1700 ble tårnet og en del av kirken ellers skadet av lynet. Ved reparasjonen skulle blant annet jord graves vekk fra svillene og et steinlag legges under syllstokkene og stavene. Middelalderkirken sto til 25. februar 1806 da den brant ned etter et lynnedslag.
Åttekantkirken
Til erstatning ble det bygd en åttekantkirke i laftet tømmer, sogneprest Buschman sto for tegninger mens Elling Olsson Valbø var byggmester. Den var avlang åttekantet som Ulstein kirke (oppført 1849). Taket var åttekantet pyramideform og samme form gikke igjen i tårnet (ifølge Haddal var det opprinnelige tårnet firkantet ).
Denne kirken hadde galleri i sør, vest og nord, og dertil en lem eller pulpitur for de kondisjonerte. Kirken hadde et tilbygget kor. På vindfløya stod årstallet 1807. Vinduene var todelte med det nederste vinduet fra brysthøyde inne og avbrutt av en runde tømmer. I alt var det åtte vinduer i skipet. Hovuddøra gikk inn fra våpenhuset i vest, i tillegg hadde huset to dører til, på langveggane i sør og nord slik at gangene fra dørene dannet et kors. Vinduene var todelte med et par omganger tømmer mellom øvre og nedre del. Kor og våpenhus var i tilbygg til det åttekantede skipet og var like brede som henholdsvis østlig og vestlig ende av skipet. Ifølge Måseide var det Peder Thams Buschmann, sogneprest i Hareid og Ulstein, som laget tegniner til bygget. Han skal også ha laget en modell.
Midt i kirkerommet sto to søyler ("kronstaver") som støttet tak og tårn. Råbygget kom opp i 1807 og alter og prekestol kom i 1808. Deretter stanset arbeidet opp til 1820. Kirken ble innviet 25. juni 1820 av biskop Pavels. I tillegg til presten Buschmann arbeidet Andreas Landmark for å få kirken ferdig. Landmark fikk også tak i et par gamle og sjeldne kunstverk i Stavanger. Landmark fikk også tak i en prekestol med årstallet 1576. Biskop Neumann besøkte stedet i 1824 og mente det var den smukkeste landskirke han hadde sett.
Den ble tatt i bruk i 1807 og sto i omtrent 70 år. Da hadde den begynt å sige og man fant det best å bygge ny. Bygget skal ha tjent som modell for Haram kirke.
Haakon Waadeland
Haakon Salomon Waadeland (født 20. mai 1927 i Grue i Hedmark, død 25. desember 2020) var en norsk matematiker. Han var professor emeritus ved Institutt for matematiske fag, Norges teknisk-naturvitenskapelige universitet (NTNU). Hans forskning var i hovedsak konsentrert om to felt innen kompleks analyse: Teori for univalente funksjoner, og analytisk teori for kjedebrøker. Waadeland tok examen artium i 1944, bare 17 år gammel. Deretter studerte han realfag (matematikk, fysikk, kjemi og mekanikk) ved Universitetet i Oslo. Studiene ble avbrutt av militærtjenesten, som han gjennomførte i Tysklandsbrigaden (1947–1948), men i 1950 ble han cand.real. i matematikk, med en hovedoppgave innen kjedebrøk. Den kjente matematikeren Viggo Brun var hans veileder.
I 1951 flyttet han og hans kone til Trondheim, der han hadde fått en stilling ved Trondheim tekniske skole. Han fikk raskt kontakt med matematikermiljøet ved NTH, og under veiledning av Ernst Jacobsthal begynte han å studere kompleks funksjonsteori på fritiden.
Hans forskning innen analytisk teori for kjedebrøker var i utgangspunktet inspirert av kontakt med forskere innen dette feltet ved University of Colorado, og han hadde flere forskningsterminer der.
Det har gjennom årene vært mange endringer og omstruktureringer ved de to høyskolene som fra 1996 inngikk i NTNU: Den allmennvitenskapelige høgskole (AVH, tidligere NLHT) og NTH. Waadeland hadde helt fra 1965 en sentral rolle under etableringen av et studieprogram i «universitetsmatematikk» ved NLHT. Hans professorstilling var formelt tillagt NTH, men «med plikt til å forestå undervisningen i matematikk ved NLHT». Denne ordningen varte frem til 1984, da Waadeland ble utnevnt til professor i matematikk ved det som da var blitt Universitetet i Trondheim, Den allmennvitenskapelige høgskolen.
Da NTNU ble opprettet i 1996, fortsatte Waadeland som professor ved Institutt for matematiske fag. Denne stillingen hadde han til han gikk av for aldersgrensen i 1997. Det ble arrangert en internasjonal matematikkonferanse til ære for ham ved NTNU i juni 1997.
Waadeland var den første leder av Norsk matematikkråd (perioden 1972–1973). Han var medlem av Det Kongelige Norske Videnskabers Selskab (DKNVS).
Han var far til musikkforskeren og trommeslageren Carl Haakon Waadeland, også han professor ved NTNU.
Bibliografi
Waadeland har, i tillegg til sine vitenskapelige publikasjoner, vært medforfatter både av en lærebok og en håndbok om kjedebrøkteori:
Juan Vicente de Güemes Pacheco y Padilla
Juan Vicente de Güemes Pacheco de Padilla y Horcasitas, greve av Revillagigedo (født 1740, død 2. mai 1799) var en spansk militær offiser visekonge av Ny-Spania fra 17. oktober 1789 til 11. juli 1794. Han er kjent som en stor reformator og en av de beste administratorer av den spanske kolonitiden — kanskje den siste dyktige visekonge av Ny-Spania.
Panserkrabbeedderkopp
Panserkrabbeedderkopp (Xysticus luctator) er en av edderkoppene i gruppen krabbeedderkopper (Thomisidae). De jakter ofte fra blomster hvor de venter på byttedyret. Navnet krabbeedderkopper, har de fått på grunn av sin sidelangs gange, ved en sammenligning med krabber.
Utbredelse
Panserkrabbeedderkopp er utbredt i hele den palearktiske sone. Den ble første gang registrert (publisert) i Norge i 2009. Den er generelt ganske sjelden i hele sitt utbredelsesområde.
Utseende
Panserkrabbeedderkopp er lyst eller litt mørkere brun eller rødbrun, med svakt lysere eller mørkere flekker. Den er den største av de norske Xysticus-artene. Den kan ligne kongekrabbeedderkopp Xysticus bifasciatus, men har litt andre tegninger (mønster). Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne, kjevene er matte og rustrøde. Hos krabbeedderkopper er de to fremste beina ekstra kraftige og lange, mens de to bakerste beina er kortere.
Intermezzo
Intermesso (italiensk, flertall intermezzi):
Bruk av ordet intermezzo i kunsten:
Arkadespill
Et arkadespill er et videospill i en spilleautomat, eller et elektromekanisk spill som flipperspill og enarmede banditter. Ordet brukes også om spill på andre plattformer som ligner de spill man finner i spilleautomater.
Grunnen til at det kalles arkadespill er en vanlig foreteelse i USA med spillehaller som kalles penny arcades eller video arcades. Disse er nok ikke like vanlige i Norge, der man ofte finner dem i videobutikker og kjøpesentrum og lignende eller i fornøyelseparker.
Konverterte arkadespill
Arkadespill er også benevningen på alle ulike videospill som er av samme type som de myntopererte spillene. Når arkadespill konverteres til ulike datamaskiner og/eller spillkonsoller, har spillebransjen beholdt benevningen. Den kan derfor brukes i en bredere betydning enn ordet hadde fra begynnelsen av.
Arkadekabinett
Et arkadekabinett er, enkelt uttrykt, en stor boks med enten elektromekanikk (gjelder eldre arkadespill, tom. tidlig 1970-tall) eller noen form av datamaskin/hardware (gjelder arkadespill fra og med tidlig 1970-tall). Kort sagt, et arkadespill etter den første betydningen av ordet er montert i et arkadekabinett.
Harris-Stowe State University
Harris-Stowe State University er et delstatseid universitet i tettstedet St. Louis i delstaten Missouri, USA. Det ble opprettet i 1857, og er et av de såkalte historiske svarte læresteder i USA, gruppen av høyere læringsinstitusjoner som fra første stund tok inn svarte studenter før dette ble en lovfestet rettighet.
Ved universitetet var det 1 868 studenter og 107 vitenskapelig ansatte i 2006, og samme året var skolepengene US$ 5 210 for studenter folkeregistrert i delstaten. Studiene gis opp til mastergradsnivå.
Rohans kongerekke
Rohan er et land i J.R.R. Tolkiens univers. Alle kongene i denne kongerekken er derfor fiktive personer som man finner i de tre bøkene i Ringenes herre.
Første ættelinje
(Tredje tideverv) Med Helm ender den første ættelinjen og en ny tar til.
Andre ættelinje
Med Théoden ender den andre ættelinjen og en ny begynner.
Tredje ættelinje
(Tredje og fjerde tideverv)
Amadaiya Rennie
Amadaiya Rennie (født 17. mars 1990) er en liberisk fotballspiller som spiller for den egyptiske klubben Haras El Hodoud SC.
Klubbkarriere
Etter en rekke gode prestasjoner for Mighty Barrolle i hjemlandet, ble han stemt frem som årets beste spiller i 2007, og ble også utpekt som kaptein for Liberias U20-landslag. Dette førte til at en rekke større klubber viste interesse for Rennie, eksempelvis AC Siena og Portland Timbers. Han dro i stedet på prøvespill hos den svenske klubben F Elfsborg, og signerte en ungdomskontrakt for klubben i 2009. Før 2010-sesongen ble han flyttet til førstelaget.
Den 22. mars 2011 ble han lånt ut til GAIS, hvor han ble frem til sommeren 2011.
Den 1. juli 2011 signerte han en halvtårskontrakt med den svenske Superettan-klubben Degerfors IF. Den kontrakten ble forlenget med to år den 4. oktober 2011.
Da kontrakten med Degerfors gikk ut etter 2013-sesongen, signerte han som Bosman spiller for Hammarby IF.
I august 2015 signerte Rennie en låneavtale med SK Brann, hvor Jakob Orlov gikk motsatt vei. Han hadde kontrakt med Brann ut 2015-sesongen.
Landslagskarriere
Rennies gode spill for Mighty Barrolle i 2007 ble lagt merke til, og han ble kalt opp til Liberias U20-landslag, hvor han også ble utpekt som kaptein. I 2010 ble han kalt opp til sin første seniortropp til en kvalifiseringskamp mot Zimbabwe, men han ble sittende på benken hele denne kampen. Han ble også kalt opp til kampen mot Mali, hvor han startet og fikk sin første landskamp.
Norgesmesterskapet i skiskyting 2010
Norgesmesterskapet i skiskyting 2010 ble avholdt fra 7. til 11. april 2010 i Simostranda.
20 km
Dato: 7. april 2010
Tyske Daniel Böhm var gjest under NM og oppnådde beste tid i mål; 54:30,4 med kun én bom. Men siden han ikke er norsk statsborger fikk han ikke utdelt medalje. Landsmannen Michael Rösch deltok også, og endte på en 25.-plass nesten 5 minutter bak Böhm, med 8 bom.
10 km sprint
Dato: 9. april 2010
Daniel Böhm var eneste gjesteutøver med en 13.-plass, 2:01 bak Emil Hegle Svendsen, med 4 bom.
15 km fellesstart
Dato: 10. april 2010
4 x 7,5 km stafett
Dato: 11. april 2010
15 km
Dato: 7. april 2010
Tyske Romy Beer var gjest under NM, men endte nesten 4 minutter bak Tora Berger i mål, med to bom.
O hjelp meg Madonna
«O hjelp meg Madonna» er et skillingstrykk som har vært kjent i Norge siden ca. 1890. Den skal være så gammel som fra 1700-tallet, og visen antas å stamme opprinnelig fra Tyskland.
Norgesmesterskapet i skiskyting 2010
7,5 km sprint
Dato: 9. april 2010
Caroline Westling var, med feilfri skyting, beste gjesteutøver 1:20 bak Ann Kristin Flatland, mens tyske Romy Beer fulgte 11 sekunder bak Westling, med én bom.
12,5 km fellesstart
Dato: 10. april 2010
3 x 6 km stafett
Dato: 11. april 2010
O hjelp meg Madonna
Teksten
og kan du da ikke så hjelp meg å dø, han smil de var til å varme seg ved hans ord de var et banner av kjærlighet. en sølvpil han ga meg som fullmånen blank og alle de røde roser som bak havegjerdet står dem satt han i mitt vindu eller bandt dem i mitt hår. han gikk meg forbi alt med en annen til dans. Og han som aldri enset de piker på sin vei og han som aldri danset med noen annen enn meg. den ville jeg støte uti hans kolde bryst o hjelp meg Madonna det var blott en lek og hvisk det i hans høre jeg mente det ikke slik. men ennu jeg gråter og sukker i lønn tre ganger på rad har jeg lukket min dør skjønt jeg ham endog elsker langt høyere enn før. da vet jeg om to som skal møtes i sang, da vet jeg om to som skal kysse i lønn just som orangen kysser bak løvsalen grønn.
Ariel Sganga
Ariel Sganga (født 25. februar 1974) er en argentinsk judoka.
Han representerte Argentina under Sommer-OL 2004 i Athen, der han ble utslått i omspillet.
Teratolister
Teratolister er en slekt av stumpbiller.
Levevis
Denne gruppen er myrmekofiler, det vil si at de lever sammen med maur i reirene/tuene deres. I alle fall én av artene er trolig knyttet til hærmaur.
Utbredelse
Slekten er utbredt i Sør-Amerika (Argentina).
Office of Naval Intelligence
Office of Naval Intelligence (ONI) er den amerikanske marinens etterretnings­tjeneste. Etaten ble opprettet i 1882 og er stadig virksom. Tjenesten ble etablert for å overvåke andre lands mariner. ONIs rolle ble sentral for første gang i forbindelse med den spansk-amerikanske krigen som brøt ut i 1898.
ONI har mer enn 3000 militært og sivilt ansatte, og hovedkvarter ved National Maritime Intelligence Center i Maryland. Sjefen for ONI har kontreadmirals grad.
Skilling
Skilling kan referere til:
Arve Bones
Arve Bones (født 4. februar 1949 i Steinkjer) er en norsk politiker. Han har vært ordfører i Kongsvinger og representerer Arbeiderpartiet. Han ble valgt inn i kommunestyret i 1995, og til ordfører ved valget i 1999. Han ble gjenvalgt i 2003 og 2007, men i 2011 overtok Høyres Øystein Østgaard.
Carnarvon (Vest-Australia)
Carnarvon er en kystby i Vest-Australia. Byen ligger ved munningen av Gascoyneelva ved Det indiske hav 906 kilometer nordvest for delstatshovedstaden Perth. Byen hadde 4,879 innbyggere ved folketellingen i 2021. Verdensarvstedet Shark Bay ligger rett sør for byen.
Byen ble grunnlagt i 1883 og er navngitt etter Henry Herbert, Jarl av Carnarvon som var koloniminister.
Speciedaler
Speciedaler, eller spesidaler, også kalt species (riksdaler in specie, «i lødig mynt av metall med egenverdi»), er en myntenhet som ble brukt i Norge fra 1560 til 1875. Forkortelsen var Spd. En speciedaler var opprinnelig en stor sølvmynt med en vekt i underkant av 30 gram og et sølvinnhold på 87,5 %. Senere ble det også trykt sedler pålydende 1 eller flere speciedaler. Verdien var opprinnelig 6 mark = 96 skilling, men på grunn av lavere sølvinnhold enn det offisielle i mynter av lavere valør ble den gjerne regnet for å være verd 120 skilling. Under kong Carl III Johan ble det ryddet opp i myntrekken, og speciedalerens verdi ble offisielt fastsatt til 120 skilling eller 5 ort. (En ort = 24 skilling).
Margaret Harriman
Hun var født i England men emigrerte til Rhodesia i 1957. Sitt handikapp fikk hun i 1947 da hun fikk brudd i ryggmarken i en traktorulykke. Dette gjorde at hun ble paraplegisk, det vil si at hun har dobbeltsidig lammelse. Hun deltok også en gang i et stevne i Norge, mot funksjonsfriske, der hun kom på 8.-plass av 48 deltakere.
Speciedaler
De første speciedalerne i Norge var preget i Danmark. Norsk produksjon begynte i Christiania i 1628 og fortsatte ved Den Kongelige Mynt på Kongsberg i perioden fra 1686 til 1873.
I 1873 kom den skandinaviske myntreformen som gjorde at både Sverige og Danmark gikk over til å bruke kroner og øre. Norge gikk over fra speciedaler til kroner og øre i 1874, og én speciedaler ble gjort likeverdig med fire kroner. Norge sluttet seg til myntunionen i 1875.
Deathprod
Han fikk Gammleng-prisen i 2014 klassen samtidsmusikk/elektronika og har vært nominert til Spellemannprisen 2004 i klassen elektronika/samtidsmusikk for Morals and Dogma og Spellemannprisen 2019 i åpen klasse for Occulting Disk.
Morals and Dogma er av Pitchfork kåret til det 50 beste ambient albumet som er laget, The 50 Best Ambient Albums of All Time.
Margaret Harriman
Hun vant til sammen over 200 gullmedaljer i nasjonale og internasjonale konkurranser i sin karriere.
DTP-vaksine
DTP-vaksinen, er en trippelvaksine mot sykdommene difteri, stivkrampe og kikhoste. Den ble innført som en del av det norske vaksineprogrammet i 1952. Per 2018 har det blitt tatt i bruk en sekskomponentsvaksine som i tillegg beskytter mot poliomyelitt, Haemophilus Influenzae type B og Hepatitt B (DTP-IPV-Hib-Hepb). Vaksinen gis i flere omganger for å sikre resistens hos pasienten. Etter gjeldende vaksinasjonsprogram for Norge fra 2018 skal sekskomponentsvaksinen gis til barn i 3, 5 og 12 måneders alder. Barna får en firekomponentsvaksine (DTP-IPV) 2. og 10. trinn på barneskolen.
Speciedaler
Etter dagens pengeverdi (2019 – korrigert for konsumprisindeksen) tilsvarer verdien av en speciedaler fra 1875 ca. kr. 262,-
Sørgelig sjømannsvise
Teksten
han så på kompasset og voktet sitt ror mens hjertet så sorgfullt slo. Han så på kompasset og solen gikk ned og alt ble den dunkleste natt. Men gråt ikke Ella vær modig og kjekk så kommer nok gleden en gang. men om jeg var kaptein så vendte jeg her og seilte tilbake til deg. jeg frykter ei fristelsen, Ella er min og til henne står all min hu. jeg vil til min Wilhelm i fremmede land om så jeg skal vandre til fots. men den fjerde dags morgen hun Grimsby fikk se med tårn og med tinder mot sky. nå er jeg da fremme så får jeg min lønn og snart skal jeg kysse hans kinn. sin Wilhelm med Mary og Mabel på fang og flasker og glass uten tall.
Speciedaler
Historiske valører: 4 speciedaler, 3 speciedaler, 2 speciedaler, speciedaler, 1/2 speciedaler, 1/4 speciedaler, 1/8 speciedaler.
I 1604 preget Christian IV også en firkantet mynt med valør 8 daler i gull.
Faisal-moskeen
Faisal-moskeen (eller Shah Faisal-moskéen, urdu: شاه فيصل مسجد) i Islamabad i Pakistan er en av de største, og en populær moské i den islamske verden. Den anses også for å være Pakistans nasjonale moské. Den dekker et område på 5 000 kv.m med plass til 100 000 besøkende til fredagsbønnen.
Initiativet til bygget kom fra Kong Fahd bin Abdul Aziz av Saudi-Arabia i 1966 og moskeen stod ferdig i 1986. Den ble bygget etter en anbudskonkurranse hvor det deltok arkitekter fra 17 land og det kom inn 43 forslag. Det var forslaget fra den tyrkiske arkitekten Vedat Dalokay som ble valgt. Byggesummen kom på 130 millioner saudiarabiske rijaler (om lag 850 million norske kroner).
Moskeen var, da den ble bygget den største i verden inntil 1993 da den ble overgått av Hassan II Moské i Casablanka og forventede utvidelser av Masjid al-Haram Moskeen i Mecca og Al-Nasjid al-Nawabi i Medina vil rangeres på fjerdeplass. I 2022 regnes Faisal-moskeen som verdens 5. største moske regnet i kapasitet.
Sphaerostylus
Sphaerostylus er en slekt av løpebiller.
Utseende
Middelsstore, avlange, blanke, rødbrune til svarte løpebiller. Hodet er bredt og rundet med nokså små fasettøyne, kjevene noe forstørrede, framoverrettede. Pronotum er avrundet trapesformet med skarpt avsatte hjørner. Dekkvingene er nokså jevnbrede.
Levevis
Ozaenini er stort sett frittlevende rovdyr som lever av små leddyr. Larvene lever i tunneler som de graver ut i sand eller løs, død ved.
Utbredelse
Slekten er utbredt i Afriika inkludert Madagaskar.
Roy Jenkins
Roy Harris Jenkins (født 11. november 1920 i Abersychan i Monmouthshire i Wales, død 5. januar 2003 i East Hendred i Oxfordshire i England) var en britisk sosialdemokratisk politiker og president i Europakommisjonen fra 1977 til 1981. I Jenkins' presidentperiode ble det europeiske monetære system (1979), med regne- og valutaenheten ECU, euroens forløper, innført. Jenkins var i 1981 med på å danne det kortvarige sosialdemokratiske partiet, da han sammen med Shirley Williams, David Owen og Bill Rodgers forlot Labour på grunn av partiets kraftige venstredreining. Roy Jenkins ble i 1972 tildelt Karlsprisen.
Bakgrunn
Roy Jenkins var sønn av en funksjonær for National Union of Mineworkers (NUM) som også var medlem av underhuset. Han fikk grunnutdannelse ved Abersychan County School, og deretter i politologi og økonomi ved Balliol College i Oxford. Han gjorde militærtjeneste ved Royal Artillery og ved Bletchley Park.
Politiker
Jenkins var nestleder for Labourpartiet 1970-1972. Denne post forlot han etter uenighet med partileder Harold Wilson angående landets tilslutning til Det europeiske fellesskap.
I 1982 var Jenkins en av de fire kjente Labourpolitikere som dannet det nye partiet Social Democratic Party (SDP). I valgkampen i 1983 var han statsministerkandidat for alliansen mellom SDP og Liberal Party.